Gerhard Sausmark

Gerhard Egon Sausmark (født 31. januar 1919 i København, død 30. november 1995 i København) Hans fødenavn var Gerhard Egon Jensen, men den 10. september 1949 ændrede han sit navn til kunstnernavnet Gerhard Egon Sausmark. Han var en dansk maler, keramiker, silketryksdesigner, plattedesigner og var indehaver af galleri og malerskole. Han blev uddannet ved Det Kongelige Danske Kunstakademi fra 1937 til 1940 og var elev af Aksel Jørgensen og blev blandt andet uddannet af Jørgen Aabye i klassisk portrætmaleri på Kunsternes Croquis Skole.

Gerhard Sausmark vidste allerede i en ung alder, at han ville være kunstner. Han blev meget tidligt anset som et naturtalent, da han i en alder af 11 år skabte sit første oliemaleri, og som 12-13-årig kunne man finde ham med sin pensel rundt omkring i København, hvor han malede landskaber og portrætter ved kanalerne, som blev solgt før de var tørre. Gerhard Sausmark var en multikunstner i flere forskellige retninger fra platte- og porcelænsdesign til keramikdesign og havde mange udstillinger med sine oliemalerier rundt omkring i Danmark og i Sverige. Men det var hans kærlighed til musikken, der gjorde ham til pioner indenfor begrebet malerikoncerter, som også bragte ham tilbage til sit barndomsmiljø på Christianshavn i 1979. Her etablerede han privat malerskole og galleri indtil sin død den 30. november 1995. Gerhard Sausmark skænkede ofte sine musikmalerier til velgørenhed for at hjælpe med det humanitære arbejde i  bl.a. Lions Club, Børnenes Ferie Fond, Kofoeds Skole, UNICEF og Amnesty International.

Biografi  
 1951-1958   Designer, Porcelæn, Stentøj, Søholm Keramiske Fabrik, Bornholm 
 1959-1962   Designer, Porcelæn, Uppsala-Ekeby Porselin Fabrik, Karlskrona, Sverige
 1962-1965   Designer, Porcelæn, DANMARK Porcelæn Fabrik, København
 1965-1972   Indehaver, KERA Porcelæns Fabrik, Bagsværd, Sjælland og Rønne, Bornholm
 1965-1982   Designer, Porcelæn, Lennard Steinbech, Ängelholm, Sverige
 1970-1979   Designer for Desiree Platter (Old Copenhagen Blue), Hans Christian Andersen Series
 1975-1992   Indehaver, Galleri Rottehullet og Malerskole, Amagergade 4, Christianshavn
 1992-1995   Indehaver, Galleri De Fire Årstider og Malerskole, dronningensgade 49, Christianshavn

Udstillinger 
Denne liste er ufuldstændig; hjælp gerne med at udfylde den.
 1938      Charlottenborg, København
 1939      Den Fri, København
 1949      Falkenberg Kunstner Forening, Sverige
 1949      Kunstmuseet, Gothenburg, Sverige
 1956      DAMS Hotel, (Keramik, Malerier) Bornholm, Danmark
 1967      FORUM Copenhagen, (Porcelæn, Keramik), København, Danmark
 1967      Københavns Rådhuset, (Porcelæn, Keramik), København , Danmark
 1967      Københavns Lufthavn, (Porcelæn, Keramik), København, Danmark
 1967      Bella Centeret ”Danish Design Exhibition” (Porcelæn, Keramik), København, Danmark
 1967      MAGASIN (Porcelæn, Keramik), København Danmark
 1967      ILLUM (Porcelæn, Keramik), København, Danmark
 1967      ANVA (Porcelæn, Keramik), København, Danmark
 1968      DIFA (Porcelæn, Keramik), København, Danmark
 1969      TIVOLI (Porcelæn, Keramik), København, Danmark
 1975-1992 GALLERI ROTTEHULLET, Indehaver, Christianshavn, Danmark
 1992-1995 Galleri DE FIRE ÅRSTIDER, Indehaver, Christianshavn, Danmark

Vigtige værker, kommissioner og udsmykninger  
 1948      Religiøst vægmaleri (1.25x30m)  Synagoge på Sjælland 
 1957      Keramisk vægmaleri, Danish Agricultural Society, London
 1967      Keramisk Springvand, Dansk Metal-Amateur Industry, Odense, Danmark
 1979      Vivaldi - De Fire Årstider Maleri (2x5m), Musik Koncert, Christianshavns Kultur Center, Danmark
 1981      Hans Christian Andersen Maleri (1.5x3m), Amagerhallen, København, Danmark
 1982      Vivaldi - De Fire Årstider Maleri (2x5m), Musik Koncert, Henriksholm Skolen, Rødovre, Danmark
 1983      Tschaikowsky 1812 (2x10m), Musik Koncert, Skottegaards Skolen, København, Danmark
 1983      Vivaldi - De Fire Årstider Maleri (2x5m), Musik Koncert, Malernes Plads, Christiashavn, Danmark
 1985      Keramisk Stentøjs Relief (4x7m), Sino-Danish Postgraduate Training Centre, Peking, China

Litteratur
 “Et blik i en keramiksamlers verden – Søholm keramik” af Ninna og Dennis Riber, Forlaget Historia, 2. udgave, 2014, isbn. 978-87-92892-28-7.
 FLYV Årgang Februar 1989, Vol. 62. nr. 2, Artiklen “Den flyvende kunstmaler”

Hæder 
 1967 DANSK ARBEJDS DIPLOM for “god Dansk turistsouvenier”- Københavner platten

Ekstern henvisning 
 gerhardsausmark.dk 

Malere fra Danmark
Keramikere fra Danmark